Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 863/11/8811	Trebišov, 24.1.2012
EEČ : 2-69-18-2012

U Z N E S E N I E

Trestná vec:	obvinený XXXXX  
Prečin:	porušenie predpisov o štátnych technických opatreniach na označenie tovaru podľa § 279 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Podľa § 216 ods. l Tr. por.  podmienečne zastavujem  trestné stíhanie obvineného XXXXX, nar. XXXXX v XXXXX, trvale bytom XXXXX, ul. XXXXX, ktorému bolo vznesené obvinenie povereným colným orgánom Colného kriminálneho úradu XXXXX sp. zn. CKÚ-235/5008-SV-2011 zo dňa 16.11.2011 za prečin  porušenia predpisov o štátnych technických opatreniach na označenie tovaru podľa § 279 ods. 1 Tr. zák.  na tom skutkovom základe, že dňa 16.11.2011 v čase o 14.00 h na základe výzvy colníkom dobrovoľne vydal zo svojho bytu na ul. XXXXX v meste XXXXX celkovo 20.000 kusov cigariet značky Classic Red a 1.200 kusov značky Jin Ling, všetky o dĺžke tabakového povrazca do 80 mm, balených v spotrebiteľskom balení po 20 ks, neopatrených slovenskými kontrolnými známkami, pričom ich nezákonne prechovával na území Slovenskej republiky v rozpore s ustanovením § 9 ods. 1, ods. 2, ods. 5 Zákona č. 106/2004 Z. z. o spotrebnej dani z tabakových výrobkov v znení neskorších predpisov, kde únik na spotrebnej dani z tabakových výrobkov predstavuje sumu minimálne 1.829,35 €. 

Podľa §216 odsek 2 Trestného poriadku je určená obvinenému skúšobná doba v trvaní 18 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného colného orgánu, Colného kriminálneho úradu, Oddelenie vyšetrovania, pracovisko XXXXX sp. zn. CKÚ-235/5008-SV-2011 zo dňa 16.11.2011 je obvinený XXXXX stíhaný za prečin porušenia predpisov o štátnych technických opatreniach na označenie tovaru podľa § 279 ods.1 Tr. zák. tak, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa konalo o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, obvinený s podmienečným zastavením trestného stíhania súhlasil a boli splnené aj ďalšie podmienky predpokladané ustanovením § 216 ods. l Tr. por., lebo obvinený sa k trestnému činu priznal, po skutku podal daňové priznanie na spotrebnú daň z uvedených cigariet, kde poškodená strana si škodu neuplatňuje, nakoľko obvinený podal priznanie a túto si bude vymáhať v rámci daňového konania.  

Vzhľadom na osobu páchateľa s prihliadnutím na jeho doterajší život a na okolnosti prípadu som dospel k záveru, že takéto rozhodnutie možno dôvodne považovať za dostačujúce.

Preto som rozhodol tak, ako je to vo výrokovej časti tohto uznesenia uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kohan
prokurátor